पाएं अपने शहर की ताज़ा ख़बरें और फ्री ई-पेपरडाउनलोड करें
मधुबनी में तेज रफ्तार ट्रक ने बाइक सवार युवक को रौंद दिया। घटना बासोपट्टी थाना क्षेत्र के महथौर चौक के पास की है। शनिवार सुबह 10 बजे छात्र महथौर से ट्यूशन पढ़ाकर बाइक से अपने घर वापस लौट रहा था। इसी दौरान महथौर चौक के पास बालू लदे ट्रक को ओवरटेक करने की कोशिश कर रहा था, तभी ट्रक ड्राइवर ने अचानक अपने दाईं ओर कट लगा दिया। बाइक सवार अनियंत्रित होकर ट्रक के नीचे आ गया, जिससे उसकी मौके पर ही मौत हो गई। घटना के बाद इलाके में हड़कंप मच गया। लोगों की भीड़ जुट गई। आक्रोशित लोग ट्रक को कब्जे में लेकर हंगामा करने लगे।
इधर, घटना की सूचना मिलते ही पुलिस मौके पर पहुंची और लोगों को समझा-बुझाकर शांत करवाया। पुलिस ने शव को कब्जे में लेकर पोस्टमार्टम के लिए भेज दिया। पुलिस के अनुसार ट्रक को जब्त कर लिया गया है। ड्राइवर की तलाश में छापेमारी चल रही है। पुलिस मामले में आगे की कार्रवाई कर रही है। मृतक की पहचान कटैया पंचायत के सिराही गांव निवासी शंभु चौधरी के पुत्र उमाशंकर चौधरी (20) के रुप में हुई है।
परिजनों के अनुसार उमाशंकर आज सुबह बाइक से घर लौट रहा था। इसी ट्रक ने रौंद दिया। हादसा इतना भीषण था कि उमाशंकर की मौके पर ही मौत हो गई। घटना के बाद परिजनों का रो- रो कर बुरा हाल हो रहा है। स्थानीय लोग पुलिस से ट्रक चालक की गिरफ्तारी और पीड़ित परिवार को उचित मुआवजा प्रदान करने की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn